બજાર માટે બજેટ પછીનું સપ્તાહ ઘટાડાના દોર સમુ રહ્યું છે. મેટલ અને બેંકીંગ શેરોમાં આજે જોરદાર વેચવાલી જોવા મળી રહી છે. મીડકેપ ઈન્ડેક્સ ૧.૩ ટકા અને સ્મોલકેપ ઈન્ડેક્સ ૧.પ ટકા ડાઉન છે. એક્સકોર્ટસ સિક્યુરીટીઝના સૂત્રોના જણાવ્યા પ્રમાણે નીફ્ટીના હિસાબથી ૧૦,૦૭૪ નું સ્તર અત્યંત મહત્ત્વનું છે. નીફ્ટી જો ૧૦,૦૦૦ ના સ્તરને તોડે અને તેની નીચે ટકે તો નિશ્ચિત રીતે બજારમાં મોટા ઘટાડાની આશંકા રહેશે. ૧૦,૦૦૦ નું સ્તર બજારના બુલ રન સ્ટ્રકચર અને મનોવૈજ્ઞાનિક સ્તર બન્ને માટે મહત્ત્વનું છે. દુનિયાભરના ઘટાડાની અસર આજે જોવા મળી છે. જો કે રોકાણકારો માટે આ ઘટાડો ખરીદી કરવાનો સૂવર્ણ અવસર છે. અમેરિકા ઉપરાંત ભારતમાં લોંગ ટર્મ કેપિટલ ગેઈન્સ ટેક્સ લદાતા તેની અસર સ્વરૃપ બજાર ઘટી રહ્યું છે. આ ટેક્સને કારણે ભારતમાં નિવેષ ઉપર અસર પડવાની પણ શક્યતા છે.